Ara l-infografika sħiħa Fit-18 ta' Diċembru, il-Kunsill approva l- pożizzjoni ta' negozjar tiegħu (approċċ ġenerali) dwar regolament li jistabbilixxi qafas għal suq intern tal-elettriku madwar l-UE. Dan ir-regolament huwa wieħed mill-proposti leġislattivi tal-pakkett dwar l-enerġija nadifa u huwa l-qofol tat- tfassil mill-ġdid tas-suq tal-elettriku . Huwa jirrevedi r-regoli u l-prinċipji biex jiġi żgurat suq tal-elettriku li jiffunzjona tajjeb, kompetittiv u mhux imxekkel bil-għan li jittejbu l-flessibbiltà, id-dekarbonizzazzjoni u l-innovazzjoni. B'dan il-mod, ser jgħin t-transizzjoni tal-UE lejn ekonomija b'livell baxx ta' karbonju u li tilħaq l- objettivi tal-Unjoni tal-Enerġija, b'mod partikolari il- qafas ta' politika għall-klima u l-enerġija għall-2030 "It-tfassil tas-suq tal-elettriku ilu prijorità tal-presidenza Estonjana u ninsab ferm kuntent li l-Kunsill wasal għal ftehim dwar dan ir-regolament importanti ħafna fejn l-istati membri kellhom fehmiet differenti ħafna. Nixtieq nirringrazzja lill-kollegi kollha tiegħi u t-timijiet tagħhom talli għajnuna naslu hawnhekk. Is-suq tal-elettriku tal-UE ġie ttrasformat permezz tad-diġitalizzazzjoni, l-enerġija rinnovabbli u l-konsumaturi attivi u neħtieġu regoli ġodda biex jadattaw għar-realtà l-ġdida. Bid-deċiżjoni tal-lum, aħna ħadna pass kbir biex dan iseħħ." Kadri Simson, Ministru għall-Affarijiet Ekonomiċi u l-Infrastruttura tar-Repubblika tal-Estonja Dan l-approċċ ġenerali jfisser li l-Kunsill ser ikun jista' jidħol f'negozjati mal-Parlament s-sena d-dieħla. Dawn huma elementi ċentrali tal-pożizzjoni tal-Kunsill: F'konformità mal-proposta tal-Kummissjoni, hemm regoli ġodda biex jiżguraw kondizzjonijiet adatti għall- kummerċ tal-elettriku f'perijodi ta' żmien differenti, iżda b'għan definit li jġibu l-kummerċ eqreb għall-ħin reali. Dan ser jippermetti sehem ogħla ta' produzzjoni ta' enerġija rinnovabbli fis-sistemi tal-enerġija. Ir-regoli l-ġodda dwar l-għoti u l-ibbilanċjar tar-responsabbiltà ser jillimitaw id-distorsjonijiet fis-suq u b'hekk jippermettu inqas eżenzjonijiet meta mqabbla ma' issa. Il-prinċipji għall-istabbiliment ta' "żoni tal-offerti" , fi kliem ieħor żoni għall-kummerċ tal-elettriku, huma definiti b'mod aktar ċar. Ir-regoli dwar l-allokazzjoni tal-kapaċità kif speċifikati fil-proposta tal-Kummissjoni jirrikjedu kapaċità massima li għandha tiġi allokata lill-parteċipanti fis-suq fuq il-fruntiera ta' żona tal-offerti. Fit-test tal-Kunsill, livell ta' referenza ta' kapaċità massima huwa stabbilit fuq il-fruntiera u jrid jiġi rispettat. Pajjiżi taħt il-livell ta' referenza ser jeħtieġ li jibdew jimplimentaw azzjonijiet ta' rimedju jew jikkonfiguraw mill-ġdid iż-żoni tal-offerti. Iddaħħlet skadenza għall-proċess kollu, u l-Kummissjoni qed tingħata l-opportunità li tintervjeni jekk il-livell ta' referenza ma jkunx ġie ssodisfat sa dak iż-żmien. L-istallazzjonijiet ser ikomplu jiġu ppremjati talli jagħmlu l-kapaċità tal-ġenerazzjoni tal-elettriku disponibbli permezz ta' mekkaniżmi ta' kapaċità biex ikampaw meta jkollhom l-ogħla domanda. Sabiex jiġi żgurat il-funzjonament bla xkiel tas-suq intern, ir-regoli għal dawn il-mekkaniżmi jridu jiġu armonizzati. Il-pożizzjoni tal-Kunsill tistabbilixxi l-prinċipji ta' tfassil għall-mekkaniżmi ta' kapaċità kif ukoll l-arranġamenti għall-implimentazzjoni tagħhom. Element importanti huwa li installazzjonijiet ġodda ser ikunu eliġibbli biex jipparteċipaw wara l-2025 biss jekk l-emissjonijiet tagħhom huma taħt 550gr CO2/kWh jew inqas minn 700 kg CO2 bħala medja kull sena għal kull kW istallat. Barra minn hekk, hemm limitu għall-parteċipazzjoni għall-impjanti tal-enerġija eżistenti li ma jistgħux jirċievu pagamenti wara l-2030 u l-pagamenti jeħtieġ li jonqsu wara l-2025. Valutazzjoni Ewropea tal-adegwatezza tar-riżorsi ser tinħoloq u tintuża bħala bażi għad-deċiżjonijiet dwar il-mekkaniżmi ta' kapaċità flimkien ma' dawk nazzjonali. Skont l-approċċ ġenerali, sal-2025 il-Kummissjoni ser tfassal rapport li jevalwa liema elementi tal-kodiċijiet tan-netwerk eżistenti jistgħu jiġu inklużi f'atti tal-UE dwar is-suq intern tal-elettriku. Emendi tal-kodiċijiet tan-netwerks ser ikunu possibbli sa tmiem l-2027. Barra minn hekk, l-approċċ ġenerali jappoġġa l-istabbiliment ta' entità Ewropea tal- operaturi tas-sistema ta' distribuzzjoni u jsaħħaħ ir-rwol tal- koordinaturi reġjonali tas-sigurtà , li jiddefinixxi l-ambitu ġeografiku u l-kompiti konkreti tagħhom. Kronoloġija u l-passi li jmiss Fit-30 ta' Novembru 2016, il-Kummissjoni ppreżentat il- pakkett dwar l-enerġija nadifa, inkluż proposta leġislattiva għal regolament rivedut dwar is-suq intern tal-elettriku. Il-pakkett sħiħ ġie ppreżentat fil-laqgħa tal-Kunsill Enerġija ta' Diċembru 2016. Il-ministri tal-UE kellhom l-ewwel skambju ta' fehmiet dwar il-pakkett sħiħ fi Frar 2017 u vvalutaw il- progress li sar fit-tfassil tas-suq tal-elettriku, il-governanza tal-Unjoni tal-Enerġija u l-enerġija rinnovabbli f'Ġunju 2017 L-approċċ ġenerali tal-lum jippermetti lill-Kunsill biex jibda n-negozjati mal-Parlament Ewropew hekk kif dan jadotta l-pożizzjoni tiegħu dwar il-fajl. Kuntest Il-Kummissjoni ppreżentat il- "Pakkett dwar l-Enerġija Nadifa għall-Ewropej Kollha" fit-30 ta' Novembru 2016 bil-għan li jimplimenta l-istrateġija tal-2015 għall-Unjoni tal-Enerġija b'politika dwar il-klima li tħares 'il quddiem. Erbgħa mit-tmien proposti leġislattivi fil-pakkett għandhom l-għan li jfasslu mill-ġdid is-suq intern tal-elettriku tal-UE. Minbarra dan ir-regolament, jinkludi direttiva riveduta dwar regolamenti komuni għas-suq intern tal-elettriku , regolament rivedut dwar Aġenzija għall-Kooperazzjoni tar-Regolaturi tal-Enerġija (ACER) kif ukoll proposta għal regolament ġdid dwar l-istat ta' tħejjija għar-riskji fis-settur tal-elettriku. It-tfassil tas-suq tal-elettriku l-ġdid ser jiffaċilita t-transizzjoni lejn ekonomija b'livell baxx ta' emissjonijiet tal-karbonju billi jiġu indirizzati fatturi bħal l-influssi li qed jikbru ta' enerġija rinnovabbli, skemi ta' sussidju, id-drittijiet ta' aċċess għan-netwerks, soluzzjonijiet ta' ħżin u l-kooperazzjoni reġjonali. Test ta' kompromess tal-Presidenza Din ir-riżorsa bħalissa hi disponibbli biss bil-lingwa jew il-lingwi li ġejjin: Pakkett dwar l-enerġija nadifa - rapport ta' progress (26 ta' Ġunju 2017) Din ir-riżorsa bħalissa hi disponibbli biss bil-lingwa jew il-lingwi li ġejjin: Proposta tal-Kummissjoni Din ir-riżorsa bħalissa hi disponibbli biss bil-lingwa jew il-lingwi li ġejjin: Pakkett dwar l-enerġija nadifa (Kummissjoni Ewropea) Din ir-riżorsa bħalissa hi disponibbli biss bil-lingwa jew il-lingwi li ġejjin: Unjoni tal-Enerġija (Kummissjoni Ewropea) Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa